Rentola sõnul oli Soome kaitsepolitsei  võitluses KGBga üsna edukas, kuigi NSVLi salateenistus läks luuretegevuse varjamiseks töötades üsna kaugele - KGB võltsis näiteks Soome kirikuraamatuid ja tekitas uusi Soome kodanikke, kellele mõeldi välja ka fiktiivsed lapsed.    Neile paarikümnele võltsitud inimesele jõudis aga supo Rentola sõnul vaeva nähes õnneks jälile. «Kaitsepolitsei saavutas niimoodi üllatavalt häid tulemusi, kuigi see on üsna raske töö,» ütles Rentola.    Professor Rentola raamatust selgub ka, kui tihedalt tegi supo  koostööd CIAga, mis kinnitab veel, et kaitsepolitsei polnud erapooletu, kinnitab ajaloolane.    «Kaitsepolitsei kaldus selgelt lääne poole ja hoidis ülal häid kontakte läänega, mis tulenes osaliselt ka sellest, et lääs käitus rohkem kui sõber,» kommenteeris ta tollaseid valikuid.